**COMITETUL JUDEŢEAN PENTRU SITUAŢII DE URGENŢĂ**

**DÂMBOVIŢA**

**HOTĂRÂREA nr. 76/21.03.2021**

**privind aprobarea suspendării cursurilor școlare pentru toate unitățile de învățământ de pe raza comunei Buciumeni, judeţul Dâmboviţa**

Având în vedere:

- prevederile H.G. nr. 293/10.03.2021 privind prelungirea stării de alertă pe teritoriul României începând cu data de 14 martie 2021, precum şi stabilirea măsurilor care se aplică pe durata acesteia pentru prevenirea şi combaterea efectelor pandemiei de COVID-19;

- prevederile art. 2 alin. (3) din Ordinul comun nr. 3.235/93 al ministrului educației și cercetării și ministrului sănătății pentru aprobarea măsurilor de organizare a activității în cadrul unităților/instituțiilor de învățământ în condiții de siguranță epidemiologică pentru prevenirea îmbolnăvirilor cu virusul SARS-CoV-2, cu modificările și completările ulterioare;

- adresa Direcției de Sănătate Publică Dâmbovița, înregistrată la Instituţia Prefectului-judeţul Dâmboviţa sub nr. 3023/21.03.2021, prin care sunt comunicate ratele de incidență cumulată a cazurilor în ultimele 14 zile;

- Hotărârea C.J.S.U. nr. 72/19.03.2021 privind aprobarea scenariilor de funcționare pentru unitățile de învățământ din județul Dâmbovița, începând cu data de 22 martie 2021.

În considerarea aprobării tacite a proiectului de hotărâre nr. 76, comunicat spre analiză şi dezbatere Comitetului Judeţean pentru Situaţii de Urgenţă la data de 21 martie 2021,

În temeiul art. 10 din Regulamentul-cadru privind structura organizatorică, atribuţiile, funcţionarea şi dotarea comitetelor şi centrelor operative pentru situaţii de urgenţă, aprobat prin H.G. nr. 1491/2004

**Comitetul Judeţean pentru Situaţii de Urgenţă Dâmboviţa adoptă prezenta**

**HOTĂRÂRE:**

**Art. 1.** Începând cu data de 22.03.2021, se aprobă **suspendarea cursurilor față în față** pentru o perioadă de **14 zile** și desfășurarea activității în sistem online pentru toate unitățile de învățământ de pe raza comunei **Buciumeni**, județul Dâmbovița.

**Art. 2.** Hotărârea C.J.S.U. nr. 72/19.03.2021 se modifică în mod corespunzător potrivit dispoziţiilor prezentei hotărâri.

**Art. 3.** Prin grija Secretariatului Tehnic Permanent al Comitetului Judeţean pentru Situaţii de Urgenţă Dâmboviţa, prezenta hotărâre se transmite Departamentului pentru Situaţii de Urgenţă, Inspectoratului General pentru Situaţii de Urgenţă, membrilor Comitetului Judeţean pentru Situaţii de Urgenţă Dâmboviţa, Direcţiei de Sănătate Publică Dâmboviţa, Inspectoratului Şcolar Judeţean Dâmboviţa, precum şi primarului comunei **Buciumeni**, în calitate de preşedinte al Comitetului Local pentru Situaţii de Urgență.

**PREŞEDINTELE C.J.S.U. DÂMBOVIŢA**

**PREFECT,**

**dr. ing. AURELIAN POPA**